آلمانیا باش ناظیری اولاف شولتش باتی بالکان اؤلکه‌لرینی آوروپا بیرلیگی‌نین روسیایا قارشی سیاست و تحریم لرینه  اویغونلاشماغا چاغیریب.
اولاف شولتس آلبانیانین پایتاختی تیرانادا کئچیریلن آوروپا بیرلیگی-باتی بالکان اؤلکه‌لری‌نین ذیروه ییغینجاغیندان سونرا مطبوعات کنفرانسیندا روسیایا قارشی اورتاق موضع نوماییش ائتدیرمه‌یه چاغیرا‌راق دئییب:
"موضع لریمیزی داها دا یاخینلاشدیرمالیییق. آوروپا بیرلیگی-یه نامیزد اؤلکه‌لرین آوروپا بیرلیگی-نین تحریم لر سیاستینه عمل ائتمه‌سینی گؤزلییریک".
باش ناظیر شولتس اؤلکه‌سی‌نین باتی بالکان اؤلکه‌لری‌نین آوروپا بیرلیگی عضو‌لوگونه دستکینی بیر داها ایفاده ائتمکله یاناشی، بو اؤلکه‌لردن گؤزلنتی‌لرینی ده دیله گتیریب.
اؤلکه‌سی‌نین آلبانیا، بوسنیا و هرزگوینا، کوزوو، مونته نگرو، قوزیی مقدونیه و صربیستان-ین آوروپا بیرلیگینه عضولوک جهدلرینی گوجلو شکیلده دستکلدیگینه دقت چکن اولاف شولتس دئییب کی، امکداشلیغیمیزی گوجلندیرمک و باتی بالکان اؤلکه‌لری‌نین آوروپا بیرلیگینه قوشولماسینی سرعتلن‌دیرمک اوچون هر شئیی ائدجییک. حاضیردا قبول ائدیلن تیرانا بیاننامه‌سی ایله بیز آوروپا بیرلیگی-نین گئنیشلنمه پروسه سینه صادیقلیگیمیزی بیر داها تصدیقلدیک.
